מונאר ג'ונבאן

מונאר ג'ונבאן (בפרסית: منار جنبان; בתרגום חופשי לעברית: מינרטים רועדים) הוא מסגד ומאוזוליאום השוכן בעיר אספהאן שבאיראן. כשנבנה, המבנה שימש כמקדש שנבנה מעל קברו של הוולי אמו עבדוללה סוקלה. בניית המסגד החלה בתקופת השושלת האילח'אנית והיא הסתיימה בתקופת האימפריה הספווית כמה מאות שנים לאחר מכן. המאפיין הפופולרי ביותר של המסגד הוא המינרטים שלו, אשר רועדים מצד לצד, ומכאן שמו. ב-10 ביוני 1942, משרד המורשת התרבותית, התיירות והמלאכתית של איראן הוסיפו את המבנה לרשימת המורשת הלאומית של איראן . היסטוריה המקדש נבנה על ידי אלג'אייטו מעל קברו של עבדאללה בין מוחמד במהלך 1316 לספירה. המבנה שופץ במהלך תקופת האימפריה הספווית והושלם על ידי האדריכל התריסרי-שיעי בהא אל-דין אל-אמילי שהוסיף לו מינרטים בין המאה ה-15 למאה ה-17 לספירה. אדריכלות המסגד מעוצב בסלעי כחול טורקיז מצדדיו. האדריכלות שלו דומה לזו של מקדשים מונגולים, אבל ההשפעה של האדריכלות הספווית גם כן נראית בו. המבנה, בדומה למסגדים ספוויים אחרים, כולל איווהן ומינרטים. הקירות החיצוניים של המבנה בצבע חום בהיר. בתוך המסגד יש 2 חדרים קטנים ומצבה. המינרטים הרועדים כאשר המבנה הוקם, היה ניתן להרעיד את המינרטים, אך כיום רק אדם העוסק בכך יכול להרעיד ולפס על המינרטים, וזאת על מנת למנוע פגיעה במבנה. המואזין בדרך כלל עולה לראש המינרטים כדי לקרוא תפילה תוך כדי ניעורם. גלריה קישורים חיצוניים הערות שוליים